Vroue Landbouvereniging van Kaapland | Orania kry advies oor styl
Home>News >Orania kry advies oor styl
Posted by VLV in News, Orania Tak 20 May 2011
Corné Louw van Hopetown het jare lange ondervinding met Klerekasbeplanning, grimering en haarstyl en kon waardevolle advies met die lede van Orania deel.
• Verwyder klere wat jy nie dra nie uit die klerekas.
• Koop op ‘n beplande manier.
• Moenie die mode slaafs navolg nie.
• Leer regte stylstrategie (goeie kombinasie van balans, kleur, styl en tekstuur).
• Ongeveer 60% van jou klere kan in die swart/wit/bruin palet val, 40% dan ander kleure. Hou die intensiteit van kleure wat jy saam dra, dieselfde. Moenie alles dieselfde kleur hou nie. Die gewilde “klein swart nommertjie” laat jou baie variasies toe.
• Herken jou persoonlike styl (sportief/netjies/dramaties) en koop daarvolgens.
• ‘n Kort persoon kan nie ewe effektief dieselfde styl as ‘n lang persoon dra nie.
• Wenke vir ‘n kort persoon: Een kleur van bo tot onder gee lengte; moenie ‘n ander kleur in die middel (soos byvoorbeeld ‘n gordel) gebruik nie; koop die korrekte grote klere – nie te styf nie en nie te los nie.
• Belê in ‘n vollengte spieël.
• Verbloem foute, beklemtoon bates.
• Let op dat die lengte van moue en broekspype korrek is.
• Vermy gedrukte materiaal met ‘n motief wat groter as jou vuis is.
• Vlootblou en swart pas nie bymekaar nie.
• Koop ‘n baadjie, romp en broek in ‘n stel as dit beskikbaar is.
• Moenie jou hemp insteek nie.
• As jy ‘n “double breasted” baadjie koop moet jy die knope vasmaak – dit kan nie oop gedra word nie. Anders moet jy liewers ‘n baadjie met enkelry knope koop. ‘n Langer baadjie in swart is baie veelsydig.
• Jy moet in ‘n goeie kwaliteit eenvoudig wit hemp belê, asook in ‘n goeie kwaliteit klinknaelbroek. Moenie dupliseer nie. Koop ‘n hemp wat by vyf ander items pas.
• Klere wat in verskeie lae oormekaar gedra word is nou in die mode, maar hierdie styl sal nie elke figuur pas nie.
• Maak seker dat jy gepaste onderklere wat goed pas, dra. Dra ‘n gladde buustelyfie onder gladde materiaal soos ‘n T-hemp.
Corné aan die woord.